2010 ఆసియా కప్

Defending Champions2010 Asia Cup
క్రికెట్ ఆసియా కప్
2010 ఆసియా కప్ (మైక్రోమ్యాక్స్ ఆసియా కప్) ఆసియా కప్ క్రికెట్ టోర్నమెంటుల్లో పదవది. ఇది 2010 జూన్ 15 నుండి 24 వరకు శ్రీలంకలో జరిగింది. టెస్టు ఆడే దేశాలైన భారత్, పాకిస్థాన్, శ్రీలంక, బంగ్లాదేశ్ మాత్రమే పోటీలో పాల్గొన్నాయి. ఫైనల్‌లో భారత్ 81 పరుగుల తేడాతో శ్రీలంకను ఓడించి రికార్డు స్థాయిలో 5వ ఆసియా కప్ టైటిల్‌ను కైవసం చేసుకుంది. 88.33 సగటు 164.59 స్ట్రైక్ రేట్‌తో టోర్నమెంట్‌లో అత్యధికంగా 265 పరుగులు చేసినందుకు పాకిస్థాన్ కెప్టెన్, షాహిద్ అఫ్రిదికి మ్యాన్ ఆఫ్ ద టోర్నమెంట్‌ పురస్కారం లభించింది.

ట్రోఫీ 
ట్రోఫీని వెండి, బంగారం, రాగి, ఇత్తడితో కలిపి వెండి పూతతో మ్యాట్, గ్లాస్ ఫినిషింగ్‌తో తయారు చేశారు. ఇది బలం, స్వచ్ఛత, వినయం, పట్టుదలలను సూచిస్తుంది. ఇది, నాలుగు లోహాలను మాత్రమే కాకుండా నాలుగు పాల్గొనే దేశాలను కూడా సూచిస్తుంది.

వేదిక 
 2011 క్రికెట్ ప్రపంచ కప్ కోసం R. ప్రేమదాస స్టేడియంతో సహా శ్రీలంకలోని ఇతర స్టేడియాలు పునరుద్ధరణలో ఉన్నందున రాంగిరి దంబుల్లా అంతర్జాతీయ స్టేడియం మాత్రమే ఆసియా కప్ 2010 కి వేదికగా ఉంది. మొత్తం ఏడూ డే/నైట్ మ్యాచ్‌లే.

రాంగిరి దంబుల్లా ఇంటర్నేషనల్ స్టేడియం శ్రీలంకలోని 16,800 సీట్ల క్రికెట్ స్టేడియం.  ఈ స్టేడియం సెంట్రల్ ప్రావిన్స్‌లో దంబుల్లాకు దగ్గరగా 60 ఎకరాల స్థలంలో ఉంది. ఈ స్టేడియంను దంబుల్లా ట్యాంక్, దంబుల్లా రాక్‌ లకు అభిముఖంగా నిర్మించారు.

జట్లు 
టోర్నమెంట్‌లో పాల్గొనే నాలుగు జట్ల జట్టులను ఆయా క్రికెట్ బోర్డులు జూన్ ప్రారంభంలో ప్రకటించాయి.

మ్యాచ్‌లు

గ్రూప్ దశ 
గ్రూప్ దశలో ఒక్కో జట్టు మిగతావాటితో ఒకసారి ఆడాయి. గ్రూప్ దశల ముగింపులో పాయింట్ల ఆధారంగా టాప్ 2 జట్లు ఒకదానితో ఒకటి ఫైనల్‌లో తలపడ్డాయి. ప్రతి విజయానికి 4 పాయింట్లు, టై/ ఫలితం తేలనివి 1 పాయింటు వస్తాయి. ఒక బోనస్ పాయింట్ విధానం కూడా అమలులో ఉంది, ఒక జట్టు అందుబాటులో ఉన్న ఓవర్‌లలో 80% లేదా అంతకంటే తక్కువ ఉపయోగించి విజయం సాధించినా లేదా ప్రత్యర్థి జట్టు స్కోరును తమ స్కోరులో 80% కి మించకుండా నిలబెట్టినా ఆ విజయం ద్వారా అందుకున్న నాలుగుతో పాటు, అదనంగా మరొక పాయింటు వస్తుంది.

పట్టిక

ఫైనల్ 
84 బంతుల్లో 66 పరుగులు చేసిన దినేష్ కార్తీక్‌ను మ్యాన్ ఆఫ్ ద మ్యాచ్‌గా ప్రకటించగా, టోర్నమెంట్‌లో 3 మ్యాచ్‌లలో 265 పరుగులు చేసిన పాకిస్థాన్ ఆటగాడు షాహిద్ ఆఫ్రిది మ్యాన్ ఆఫ్ ద సిరీస్‌గా ఎంపికయ్యాడు.

మీడియా ప్రసారాలు

మూలాలు